
За да се съхрани семейната медицина и през следващото десетилетие, е необходима многопланова промяна в начина, по който се предоставя медицинската грижа, като на първо място се започне от създаването на “персонален/личен медицински дом” за всеки американец. При този подход пациентите ще получат бързо, подходящото превантивно при остри или хронични случаи лечение, от което имат нужда, независимо дали грижата или съвета са осигурени по е-mail, телефон, посещение при лекаря или чрез насочване към специалист.            


Личният медицински дом за всеки американец е крайъгълният камък в поредица препоръки, публикувани на 30 март от Американската академия по Семейна медицина (ААСМ) и още шест други водещи организации. Резултати от двегодишен проект, известен като ”Бъдещето на Семейната Медицина”, бяха публикувани в изданието за март/април на Аналите по Семейна Медицина.


Концепцията за личния медицински дом намери широк отклик сред американската общественост (James C. Martin, MD, a family physician in San             Antonio, Texas, and chair of the project). Основавайки се на резултатите от национално проучване, включило целеви групи на репрезентативни представителства на пациенти, платци и други групи “обществеността потвърди мнението ни по въпросите, които ни тревожеха в системата, но особено силно подчерта, че би желало да си възвърне отново личния, лекуващ лекар”. Това виждане се нагнети особено в апогея на менажираната (контролираната) помощ в средата на късните 1990, когато съдбата на семейните лекари бе предопределено свързана с ролята на “gate-keeper” между пациентите и службите, предоставящи специализирана помощ.

Все пак, за да проработи подходът на личния медицински дом, семейните лекари трябва да съумеят да обединят отделните методи, на които се опират при лечението на пациентите си. Между другото семейните лекари, които могат да предложат личен медицински дом, трябва да направят следното:
1. Да имат достъп до електронни здравни досиета (ЕЗД), като по този начин целият медицински архив на пациента и най-съвременните медицински познания, стават достъпни на момента.

2. Да могат да получат необходимите финансови, технологични и административни ресурси.

3. Да получат заплащане за медицински услуги или съвет, предоставени извън амбулаторията, като консултация по е-mail, по повод обичайни състояния. 
“Това е голямата разлика от начина, по който практикуват голяма част от семейните лекари днес”, отбелязва Д-р Мартин. 


Работата с ЕЗД, “централната нервна система” на личния медицински дом, остава относително скромно застъпена сред семейните лекари. Около 17% от членовете на ААСЛ използват “под една или друга форма” ЕЗД, казва д-р Мартин, но всички се притесняват, “ да закупят /еквивалент/ на Сони Бета Мах (вече остарял видео формат), защото може националните стандарти за предаване на клинична информация да се развият така, че да превърнат системите им в отживелица.
Наложително е и по-добро финансиране на практиките, за да се насърчи у семейните лекари закупуването на оборудване, което е извън необходимото за медицинската практика в кабинета. “ Понастоящем, единственият начин за получаване на заплащане е прякото (лице в лице) взаимодействие с пациента”, казва д-р Мартин. Платците трябва да започнат да реимбурсират семейните лекари за предоставено на пациентите лечение, което може да бъде индивидуално, на цяла група, по електронна поща или телефон. На свой ред тази компенсация би увеличила възможностите на семейните лекари да контролират грижите за пациентите с хронични заболявания.
В доклада се апелира и към значителни промени в програмите за обучение по медицина, за да може обучаващите се лекари да се научат да работят в една система, която осигурява личен медицински дом. Академичните центрове за обучение от своя страна, наново трябва да предефинират ангажимента на семейната медицина към общността, нещо което за първи път се оповести през късните 1960, и да обърнат внимание на спадащия интерес към семейната медицина сред сегашните студенти. От 50% през 1997г. процентът на студентите по медицина, избрали семейната медицина, намаля на 10% и по-малко в настоящия момент. Променяйки учебната програма по медицина по посока на прецизна оценка на клиничните показатели и биопсихосоциалния модел ще увеличи доверието на Акредитационния съвет за Медицинско обучение в университетите, който ще трябва да признае, че настоящата система на медицинско образование “не е толкова добра, колкото би могла да бъде”. Медицинските училища би трябвало да могат да екпериментират с промени в учебните програми, които поддържат визията, цитирана в доклада, докато се изпълнят определени условия. Тези промени трябва да се осъществят, в рамките на следващите три до пет години, за да се вместят във времевата рамка, очертана в доклада. 
В заключение, в доклада се апелира за пренасочване на икономиите, които ще се постигнат от въвеждането на тези промени, към разрастване броя на обхванатите чрез медицински грижи хора, които са неосигурени. “Има стотици милиарди долари в нашата 1.6 билионадоларова здравна система, които могат да бъдат спестени” ако лекарите и платците следват стъпките, очертани в доклада, каза д-р Мартин. “Надяваме се, че веднъж видели идеята за личния медицински дом, приведена в действие, хората ще пожелаят, тя да бъде повсеместно въведена”.

